钦定古今图书集成/明伦汇编/官常典/第765卷 > 说苑 > 范康
## 钦定古今图书集成/明伦汇编/官常典/第765卷 > 说苑 > 范康

按《后汉书》本传：“康字仲真，勃海重合人也。少受业太
学，与郭林宗亲善。举孝廉，再迁颍阴令，有能迹。迁太
山太守。郡内豪姓多不法，康至，奋威怒，施严令，莫有
干犯者。先所请夺人田宅，皆遽还之。是时山阳张俭
杀常侍侯览母，案其宗党宾客，或有迸匿太山界者。
康既常疾，阉官因此皆穷相收掩，无得遗脱。览大怨”
之，诬康与兖州刺史第五种及都尉壸嘉诈上《贼降》。
征康诣廷尉，减死罪一等，徙日南。颍阴人及太山羊
陟等诣阙为讼，乃原还本郡，卒于家。